**VREDNOVANJE U NASTAVI POVIJESTI**

**ZAKONSKI OKVIR**

Vrednovanje je **sustavno prikupljanje podataka** u procesu učenja i postignutoj razini ostvarenosti odgojno-obrazovnih ishoda, kompetencijama, znanjima, vještinama, sposobnostima, samostalnosti i odgovornosti prema radu, u skladu s unaprijed definiranim i prihvaćenim metodama i elementima.

*( prema Pravilnik o izmjenama i dopuni pravilnika o načinima, postupcima i elementima vrednovanja učenika u osnovnim i srednjim školama, Članak 2 . , rujan 2019.)*

U procesu učenja i poučavanja nastave Povijesti provode se tri pristupa vrednovanju: vrednovanje za učenje, vrednovanje kao učenje i vrednovanje naučenog.

**VREDNOVANJE ZA UČENJE** - služi unapređivanju i planiranju budućega učenja i poučavanja svakog učenika pojedinačno.

 **VREDNOVANJE KAO UČENJE** - podrazumijeva aktivno uključivanje učenika u proces vrednovanja te razvoj učeničkoga autonomnog i samoreguliranog pristupa učenju.

**VREDNOVANJE NAUČENOG** - ocjenjivanje razine postignuća učenika

***Vrednovanje za učenje i vrednovanje kao učenje ne rezultiraju ocjenom, nego povratnom informacijom u usmenom obliku ili kao pisana bilješka u e – dnevniku.***

**ELEMENTI VREDNOVANJA**

Elementi vrednovanja u nastavi povijesti su:

**1. ČINJENIČNO ZNANJE**: poznavanje i razumijevanje događaja, procesa i pojava, temeljnih kronoloških odrednica, osnova korištenja povijesnih i zemljopisnih karata te korištenje odgovarajuće povijesne terminologije. Ovaj element vrednuje se u svim godinama učenja i poučavanja Povijesti.

**2. KONCEPTUALNO ZNANJE**: poznavanje, korištenje i razumijevanje tehničkih koncepata kao okvira za tumačenje i razumijevanje prošlih događaja, procesa i pojava. Riječ je o konceptima vremena i prostora, uzroka i posljedica, kontinuiteta i promjena, rada na povijesnim izvorima, povijesne perspektive te usporedbe i sučeljavanja.

**3. PROCEDURALNO ZNANJE**: poznavanje i primjena odgovarajućih metoda, postupaka i procedura u radu s povijesnim izvorima te u istraživanju prošlosti.

*Napomena: Elementi vrednovanja s pojašnjenjima upisani su kao prva bilješka u e – dnevniku svakom učeniku*

**METODE VREDNOVANJA**

U svrhu vrednovanja provode se slijedeće metode i postupci vrednovanja:

| **Metode vrednovanja** | **Vrednovani elementi** | **Cilj ovog načina vrednovanja** | **Učestalost provjeravanja** |
| --- | --- | --- | --- |
| 1. **Usmeno ispitivanje** | elementi 1 i 2 ( iznimno i element 3 ovisno o temi koja se provjerava ).Ocjena se upisuje ovisno o provjeravanom elementu. | Utvrditi poznavanje i razumijevanje događaja, procesa i pojava, temeljnih kronoloških odrednica, osnova korištenja povijesnih i zemljopisnih karata te korištenje odgovarajuće povijesne terminologije.Poznavanje, korištenje i razumijevanje tehničkih koncepata kao okvira za tumačenje i razumijevanje prošlih događaja, procesa i pojava.Poznavanje i primjena odgovarajućih metoda, postupaka i procedura u radu s povijesnim izvorima te u istraživanju prošlosti. | Kontinuirano tijekom cijele godine, nenajavljeno u pravilu svaki sat. Kod učenika koji se školuju prema čl. 65. ZOOŠ usmeni odgovor je unaprijed dogovoren. |
| **2. Pisana provjera** | Provjera se uglavnom sastoji od dva dijela kojima se provjerava **uvijek** element 1 (ovisno o nastavnoj temi ili element 2 ili 3 ) |  Utvrditi poznavanje i razumijevanje događaja, procesa i pojava, temeljnih kronoloških odrednica, osnova korištenja povijesnih i zemljopisnih karata te korištenje odgovarajuće povijesne terminologije.Poznavanje, korištenje i razumijevanje tehničkih koncepata kao okvira za tumačenje i razumijevanje prošlih događaja, procesa i pojava.Poznavanje i primjena odgovarajućih metoda, postupaka i procedura u radu s povijesnim izvorima te u istraživanju prošlosti. | Pišu se 4 pisane provjere tokom nastavne godine u sva četiri razreda učenja Povijesti. Uz 4 velike pisane provjere pišu se i kraće provjere koje su planirane u godišnjem planu za 6. – 8. i tematskim planovima u GIK – u za 5. razredProvjere se najmanje mjesec dana ranije najavljuju učenicima i upisuju u e – dnevnik.  |
| **3. Referati** | Element 2 ili 3 | Utvrditi kvalitativnu razinu usvojenosti gradiva, vještinu samostalnog objašnjavanja, argumentiranja, kauzalnog pričanja, slijeđenja zadane strukture, razumijevanja događaja i osoba unutar povijesnog vremena – razvoj povijesnog mišljenja. Priprema za esejski tip izražavanja na slijedećoj razini obrazovanja. |  7., 8. razred jednom godišnje7. razred „ Prva ind. revolucija“8. razred „Versajski poredak „ |
| **5. Ostalo oblici vrednovanja – radni listići, domaće zadaće, slijepi zemljovidi, kronološke tablice, lente vremena, umne mape, praktični radovi, ppt prezentacije, plakati** | Elementi 1, 2, 3 ( ovisno o tipu zadanog zadatka ) | Elementi vrednovanja bit će opisani za svaki zadani rad pojedinačno.   |

**KRITERIJI VREDNOVANJA**

**1. USMENA PROVJERA**

|  |  |
| --- | --- |
| **OCJENA** |  **KRITERIJI VREDNOVANJA** |
|  | **ČINJENIČNO ZNANJE** | **KONCEPTUALNO ZNANJE** | **PROCEDURALNO ZNANJE** |
| **Odličan 5** | Učenik u potpunosti pokazuje poznavanje i razumijevanje učenih događaja, procesa i pojava, prepoznaje temeljne kronološke odrednice, snalazi se samostalno bez pomoći učiteljice na povijesnoj karti. Usvojio u potpunosti odgovarajuću povijesnu terminologiju.Zna sve učene povijesne događaje, pojave i pojmove. Može ih produktivno i samostalno uporabiti, ne zbunjuju ga dodatna nastavnikova pitanja, odgovaranje nalikuje razgovoru.  | Učenik u potpunosti pokazuje poznavanje, korištenje i razumijevanje tehničkih koncepata kao okvira za tumačenje i razumijevanje prošlih događaja, procesa i pojava. Na povijesnoj karti se snalazi, komparira je s geografskom kartom. Prepoznaje uzroke i posljedice te s lakoćom uspostavlja uzročno – posljedične veze,analizira višestruke uzroke i posljedice povijesnih događaja, zna usporediti i suprotstaviti različite ideje, osobe, vrijednosti. Poznaje razliku između literature i povijesnih izvora. Uočava višestruke perspektive. Može vrednovati povijesnu osobu kao i primjenu neke odluke te uočiti glavne dileme među povjesničarima. Ima razvijenu sposobnost kritičkog mišljenja. Postavlja hipoteze o utjecaju prošlosti na sadašnjost. Uočava i s lakoćom uspostavlja korelaciju između nastavnih sadržaja povijesti i drugih predmeta. Pokazuje visoku razinu ostvarenosti ishoda međupredmetnih tema.Svojim riječima, samostalno izlaže i argumentira, potkrepljuje navođenjem primjera. Povijesno znanje povezuje horizontalno i vertikalno. Samostalno razlikuje bitno od nebitnog.Potpuno i samostalno snalaženje u bilješkama, udžbeniku i pojmovniku. Povezuje naučeno gradivo sa suvremenim događajima. | Učenik poznaje i može samostalno primijeniti učene metode, postupke i procedure u radu s povijesnim izvorima te u istraživanju prošlosti. |
| **Vrlo dobar 4** | Učenik **gotovo u potpunosti** pokazuje poznavanje i razumijevanje učenih događaja, procesa i pojava, prepoznaje temeljne kronološke odrednice, snalazi se samostalno bez pomoći učiteljice na povijesnoj karti. **Objašnjava** gradivo **uz pomoć naučenih primjera. Nedostaje potpuna samostalnost**. | Učenik uz **minimalne poteškoće** pokazuje poznavanje, korištenje i razumijevanje tehničkih koncepata kao okvira za tumačenje i razumijevanje prošlih događaja, procesa i pojava.**Treba minimalnu nastavnikovu pomoć** koja mu pomaže u izlaganju i objašnjavanju. Objašnjava logično, odgovore oblikuje vlastitim riječima, **ali postoje poteškoći pri sintezi i vrednovanju.** Uočava uzročno – posljedične odnose, ali uz određene **propuste**. Ima razvijeno kritičko mišljenje, ali **nije u potpunosti samostalan** u njegovom iznošenju. Uočava povijesnu perspektivu i jasno mu je da je povijesno mišljenje podložno promjenama. Uočava korelaciju između nastavnih sadržaja povijesti i drugih predmeta, ali ih **primjenjuje uz manje pogreške**.Potpuno i samostalno snalaženje u bilješkama, udžbeniku i pojmovniku. | Učenik poznaje i **uglavnom može samostalno primijenit**i učene metode, postupke i procedure u radu s povijesnim izvorima te u istraživanju prošlosti. Postoje manje nesigurnosti kada mu je **potrebna pomoć i usmjerenje u radu.** |
| **Dobar 3** | Učenik pokazuje **dobro poznavanje i razumijevanje** učenih događaja, procesa i pojava, prepoznaje temeljne kronološke odrednice**. Češće griješi** u snalaženju na karti i lenti vremena te kronologiji događaja.Gradivo **izlaže prema bilješkama** ili udžbeniku**; nedostaje samostalnost.** **Odgovara** točno, ali **uz pogriješke** koje uz pomoć učiteljice uglavnom ispravlja. Povijesnu priču može konstruirati uz pomoć učiteljice. **Kritičko mišljenje i vrednovanje povijesnih događaja je slabije razvijeno**. Korelacije među predmetima primjenjuje uz pogreške i uz pomoć učiteljice. Može razlikovati literarni tekst od povijesnog izvora. Prepoznaje samo najvažnije povijesne pojmove, događaje i procese. Potrebno mu je **dosta nastavnikove pomoći**, njome se uglavnom zna koristiti, **poneka nastavnikova pitanja mogu ga zbuniti.**  | Učenik pokazuje **veće poteškoće u poznavanju, korištenju i razumijevanju** tehničkih koncepata kao okvira za tumačenje i razumijevanje prošlih događaja, procesa i pojava.Povijesnu priču može konstruirati uz pomoć učiteljice. Kritičko mišljenje i vrednovanje povijesnih događaja je slabije razvijeno. Korelacije među predmetima primjenjuje uz pogreške i uz pomoć učiteljice. Može razlikovati literarni tekst od povijesnog izvora. Ne razlikuje uvijek i u potpunosti povod i uzrok, ne može samostalno prepoznavati posljedice, ne postoji samostalna argumentacija, **potrebno mu je navođenje učitelja pitanjima.** Ne razumije u potpunosti povijesne procese ( ne može povijesne pojmove uvijek povezati u smislene cjeline ). Postoje **problemi kod lučenja bitnog i nebitnog,** nesamostalan.Teže snalaženje u bilješkama i udžbeniku, potrebna su mu pojašnjenja učitelja. | Učenik **ne poznaje u potpunosti te s poteškoćama primjenjuje** učene metode, postupke i procedure u radu s povijesnim izvorima te u istraživanju prošlosti. Može rasporediti podatke u tablicu i grafikon, te napraviti jednostavni istraživački rad uz brojne manjkavosti. |
| **Dovoljan 2** | Učenik pokazuje **djelomično poznavanje i razumijevanje** učenih događaja, procesa i pojava, prepoznaje samo osnovne elemente nastavnog gradiva te ih samostalno ne može točno iznijeti niti objasniti. **Odgovara prema sjećanju**, upamćeni samo neki povijesni pojmovi i događaji. Nastavnikova pomoć mu često ne pomaže jer je manjkavost znanja pre velika. | Učenik pokazuje **velike poteškoće** u poznavanju, korištenju i razumijevanju tehničkih koncepata kao okvira za tumačenje i razumijevanje prošlih događaja, procesa i pojava.Povijesnu priču **obrazlaže** **nepotpuno, površno** i sa čestim pogreškama. Izrazito slabo razumije uzročno – posljedične odnose, **sposobnost kritičkog mišljenja vrlo slabo razvijena. Korelacijske veze ne uočava.**Bilješke neuredne i nepotpune, ne prepisuje točno s ploče, u njima se ne snalazi . U udžbeniku teže pronalazi potrebno. | Postoje **velike poteškoće** u poznavanju učenih metoda, postupka i procedura u radu s povijesnim izvorima te u istraživanju prošlosti. Procedure ne primjenjuje samo djelomično poznaje.  |
| **Nedovoljan 1** | Učenik gotovo u potpunosti pokazuje nepoznavanje i nerazumijevanje učenih događaja, procesa i pojava, ne prepoznaje temeljne kronološke odrednice, ne snalazi se na povijesnoj karti, nije usvojio gotovo ništa od odgovarajuće povijesne terminologije. | Učenik uopće ne pokazuje poznavanje, korištenje i razumijevanje tehničkih koncepata kao okvira za tumačenje i razumijevanje prošlih događaja, procesa i pojava. Na povijesnoj karti se ne snalazi, ne zna se služiti tumačem karte. Ne prepoznaje uzroke i posljedice te ne uspostavlja uzročno – posljedične veze, ne uočava kontinuitete i promjene, ne može zauzimati povijesne perspektive. Nema razvijeno kritičko mišljenje.Uopće se ne snalazi u vlastitim bilješkama te ih ne može iskoristiti kao pomoć u usmenom odgovaranju. | Učenik uopće ne poznaje i ne može i primijeniti odgovarajuće metode, postupke i procedure u radu s povijesnim izvorima te u istraživanju prošlosti. |

**2. PISANA PROVJERA** – brojčana ocjena se pridodaje prema postotku riješenosti

|  |  |
| --- | --- |
| **OCJENA** | **POSTOTAK RIJEŠENOSTI** |
| **Odličan 5** | **90 - %** |
| **Vrlo dobar 4** | **77 - 89 %**  |
| **Dobar 3** | **64 – 76 %** |
| **Dovoljan 2** | **50 – 63 %** |
| **Nedovoljan 1** | **0 – 49 %** |

\* prema S. Kadum / Bošnjak / Brajković u Metodički obzori 2/ 2007.

\* ocjena iz pisane provjere upisuje se u rubriku onog elementa koji se provjerava

\* iznimno ovisno o težini provjeravane nastavne teme i postignutim rezultatima pojedinih razrednih odjela moguća modifikacija

**DODATNE NAPOMENE**

U smislu provođenja vrednovanja za učenje učenici će raditi modificiranom metodom cornellovog bilježenja bilježaka. O načinu rada i organizacije bilježnice bit će upoznati na uvodnom satu. Tokom nastavne godine bilježnica učenika bit će kontrolirana, a njegov rad bit će evidentiran kao formativno vrednovanje / vrednovanje za učenje i na kraju godine bit će sastavni dio zaključne ocjene. ( među predmetne teme / ishod A.3.2. Primjena strategija učenja i rješavanje problema *Učenik se koristi različitim strategijama učenja i primjenjuje ih u ostvarivanju ciljeva učenja i rješavanju problema u svim područjima učenja uz povremeno praćenje učitelja )*



Učenici imaju mogućnost ispravljanja ocjene dobar i vrlo dobar iz pisanih provjera. Način ispravka je individualan u dogovoru s učiteljicom. Učenik je taj koji sam pokazuje inicijativu i želju za ispravkom. ( ishod među predmetne teme Ishod među predmetne teme B.3.1. *Uz povremenu podršku učenik samostalno određuje ciljeve učenja, odabire strategije učenja i planira učenje.*, B.3.3 *Učenik regulira svoje učenje mijenjanjem plana ili pristupa učenju, samostalno ili uz poticaj učitelja*.)

Učenik je dužan ispraviti negativnu ocjenu. Način ispravljanja dogovorit će s učiteljicom individualno.

Kriterije izradila: prof. Valentina Novoselec Filipovski